4.  การวิจัยและพัฒนา

นโยบายการวิจัยและพัฒนา

-   การวิจัยด้านเศรษฐกิจและอุตสาหกรรม

ธนาคารมีการติดตาม วิเคราะห์และคาดการณ์ ทิศทางภาวะเศรษฐกิจ และภาวะธุรกิจ-อุตสาหกรรม
ตลอดจนประเมินผลกระทบของการปรับเปลี่ยนนโยบายของภาครัฐ และภาคเอกชน
รวมไปถึงการเปลี่ยนแปลงของกฎ ระเบียบต่างๆ ที่จะส่งผลกระทบต่อทิศทางเศรษฐกิจ และธุรกิจ
เพื่อเป็นข้อมูลให้ฝ่ายจัดการพิจารณาปรับเปลี่ยนนโยบาย
และกลยุทธ์ของธนาคารในการดำเนินธุรกิจได้ทันเหตุการณ์

-   การวิจัยและพัฒนาตลาดรายย่อย

ธนาคารมีการติดตามและวิเคราะห์ภาพรวมของธุรกิจตลาดรายย่อยและคู่แข่งขันทั้งที่เป็นธนาคารพาณิชย์
และสถาบันการเงินที่มิใช่ธนาคารพาณิชย์
และมีการสำรวจพฤติกรรมและความต้องการใช้บริการทางการเงินของลูกค้า
ตลอดจนความคิดเห็นของลูกค้าประชาชนทั่วไปที่มีต่อบริการทางเงิน ทั้งนี้
เพื่อเป็นข้อมูลในการออกแบบผลิตภัณฑ์และบริการเพื่อตอบสนองความต้องการของลูกค้าในกลุ่มต่างๆ

-   ด้านเทคโนโลยี

ธนาคารมีนโยบายในการวิจัย และพัฒนาด้านเทคโนโลยี อยู่บนพื้นฐานความต้องการทางธุรกิจ
ซึ่งมีการแข่งขันสูง และเปลี่ยนแปลงอย่างรวดเร็ว สถาปัตยกรรมในการพัฒนาโปรแกรมธุรกิจ
ระบบโครงสร้างพื้นฐานและบุคลากร จะต้องมีความคล่องตัว
และสามารถปรับเปลี่ยนไปตามสถานการณ์ต่างๆ ที่อาจเกิดขึ้นได้ในปัจจุบันและอนาคต
การบริหารจัดการข้อมูลจะต้องเป็นไปอย่างมีประสิทธิภาพ
และถูกใช้เป็นเครื่องมือในการวิเคราะห์และกำหนดแนวทางในการบริหารองค์กร
เพื่อเพิ่มศักยภาพในการแข่งขัน และสามารถตอบสนองความต้องการของลูกค้าได้มากที่สุด

ในปี 2549 ธนาคารได้เร่งดำเนินการทางด้าน การวางโครงสร้างพื้นฐาน การพัฒนาระบบงาน
และผลิตภัณฑ์ทางด้านเงินฝาก/สินเชื่อ และบริการที่หลากหลายออกสู่ตลาด
รวมทั้งการปฏิบัติการตามกฎเกณฑ์ของทางการ โดยมีโครงการที่สำคัญดังนี้

-   ทางด้านสถาปัตยกรรม และโครงสร้างพื้นฐาน

    1.  การวางโครงสร้างสถาปัตยกรรมการพัฒนาโปรแกรมธุรกิจเป็นแบบ Service
        Oriented Architecture (SOA) ซึ่งเป็นสถาปัตยกรรมที่เป็นระบบเปิด
        รองรับการเชื่อมต่อของระบบต่างๆ ที่มีความซับซ้อน และด้วยคุณสมบัติการนำ
        Service/Application กลับมาใช้ใหม่
        ทำให้การพัฒนาโปรแกรมธุรกิจเป็นไปอย่างมีประสิทธิภาพ และเหมาะสมสำหรับการทำ
        Business Process Improvement และการพัฒนาผลิตภัณฑ์ใหม่ๆ ที่มีความซับซ้อน

    2.  การวางโครงสร้างพื้นฐานเทคโนโลยี (IT Infrastructure) เป็นแบบ
        Virtualization
        เพื่อเพิ่มประสิทธิภาพในการบริหารทรัพยากรให้สามารถปรับเปลี่ยนได้ตามความต้องการทางธุรกิจ
        โดยใช้ On-Demand Technology สำหรับระบบ Mainframe

    3.  การใช้ Blade Technology สำหรับระบบ Server
        เพื่อเพิ่มประสิทธิภาพในการบริหารจัดการ Data Center
        และรองรับการขยายตัวที่รวดเร็ว รวมทั้งช่วยลดความยุ่งยากในการเดินสายไฟ
        และสายสื่อสาร และประหยัดค่าใช้จ่ายเรื่องการขยาย Data Center
        ค่าใช้จ่ายของระบบปรับอากาศ และค่าไฟฟ้า

    4.  การปรับปรุงระบบ Network สำหรับสำนักงานใหญ่
        และสาขาให้มีความสามารถในการรองรับ Application ใหม่ๆ ในอนาคต เช่น ระบบ
        Imaging and Workflow และ ระบบ IP Phone โดยที่มีความปลอดภัย
        และมีเสถียรภาพมากขึ้น

    5.  การจัดทำ และทดสอบแผนสำรองฉุกเฉิน (BCP)
        ให้ครอบคลุมระบบงานธุรกิจหลักของธนาคาร เพื่อความมีเสถียรภาพในการให้บริการ
        และเป็นไปตามข้อบังคับธนาคารแห่งประเทศไทย

-   ทางด้านการปฏิบัติการ มีการจัดทำโครงการหลักๆ ดังนี้

    1.  การนำ Straight Thru Process Concept
        มาประยุกต์ใช้งานกับงานอนุมัติสินเชื่อรายย่อย
        ซึ่งทำให้สามารถลดเวลาและข้อผิดพลาดลงได้มาก

    2.  การนำระบบงานด้านการติดตามหนี้ ที่มีประสิทธิภาพสูง มาติดตั้งใช้งาน
        เพื่อเพิ่มศักยภาพในการติดตามหนี้

    3.  การจัดทำระบบ ROSCs เพื่อตอบสนองกฎเกณฑ์ของทางการ ในการป้องกันการฟอกเงิน
        และการก่อการร้าย

    4.  การจัดทำระบบ MIS Datamart และนำ Business Intelligence Tool มาใช้
        เพื่อเพิ่มขีดความสามารถในการวิเคราะห์ข้อมูลสำหรับการบริหาร

    5.  การจัดทำระบบ ATM Screen Auto Download เพื่อให้การปรับปรุง เปลี่ยนแปลง
        การโฆษณา ประชาสัมพันธ์ บนหน้าจอตู้ ATM เป็นไปอย่างอัตโนมัติ ทันเวลา
        และสอดคล้องกับการดำเนินการทางธุรกิจ

-   ทางด้านผลิตภัณฑ์/บริการ นอกเหนือจากการพัฒนาผลิตภัณฑ์/บริการทางด้านเงินฝาก
    และสินเชื่อที่หลากหลายแล้ว ธนาคารได้มีการพัฒนาผลิตภัณฑ์/บริการใหม่ๆ
    ออกสู่ตลาดอย่างต่อเนื่องซึ่งได้แก่

    1.  บริการ Cash Management ซึ่งเป็นธนาคารอิเล็กทรอนิกส์ครบวงจร สำหรับลูกค้า
        Corporate และ SME ในการบริหารบัญชีจ่ายเงิน/รับเงิน และบริหารสภาพคล่อง

    2.  บริการเบิกถอนเงินสดผ่านตู้ ATM สำหรับลูกค้าสถาบันการเงินที่เป็นสมาชิก China
        Union Payment และ Malaysian e-Payment

    3.  บริการลงทะเบียนและชำระค่าเล่าเรียนผ่านทางตู้ ATM (Tuition Booking)

    4.  บริการชำระค่าโดยสารเครื่องบินผ่านตู้ ATM (Nok Air Ticket Payment)

    5.  บริการเติมเงินบัตร Debit ผ่านตู้ ATM (Capital OK Top-up)

    6.  บริการรับชำระค่าภาษีบุคคลผ่านทาง Internet (Revenue e-Pay)

-   รายจ่ายในการวิจัยและพัฒนาในช่วง 3 ปีที่ผ่านมา และรายจ่ายในปี 2549

ธนาคารได้มีการพัฒนาเทคโนโลยีเพื่อสนับสนุนการขยายงานและการพัฒนาผลิตภัณฑ์ต่างๆ เช่น
พัฒนาระบบงานธุรกรรม Cash Management เพื่อเพิ่มสัดส่วนรายได้ที่มิใช่ดอกเบี้ย
โดยเฉพาะกลุ่มลูกค้า Corporate จัดหา Self Service Machine
เพื่อขยายการให้บริการเพื่อสร้างความพึงพอใจให้ลูกค้า
เปลี่ยนเครื่องคอมพิวเตอร์และจัดหาอุปกรณ์รวมทั้งปรับปรุงระบบเครือข่ายสื่อสารให้รวดเร็ว
และสามารถรองรับการใช้งานที่เพิ่มขึ้น ดำเนินการตามที่ธนาคารแห่งประเทศไทยกำหนด เช่น
จัดทำศูนย์สำรองคอมพิวเตอร์ซึ่งพร้อมใช้งานในกรณีมีเหตุฉุกเฉิน
ปรับปรุงฐานข้อมูลให้สามารถรองรับมาตรฐานของ Basel II
นอกจากนั้นได้ปรับปรุงมาตรฐานการให้บริการลูกค้า
เพิ่มทักษะการขายแก่พนักงานสาขาทั่วประเทศเพื่อมุ่งสู่ความเป็นเลิศ ทั้งด้านเทคโนโลยี
การจัดการและเป็นธนาคารพาณิชย์ชั้นนำด้านการให้บริการลูกค้า
โดยธนาคารมีค่าใช้จ่ายโครงการด้านพัฒนา ดังนี้

  -------------- -------------- -------------- -------------- --------------
  ปี              จำนวนโครงการ   จำนวนเงิน                      
                                (ล้านบาท)                      

                                เงินลงทุน        ค่าใช้จ่าย        รวม

  2546           28             353.34         87.09          440.43

  2547           46             275.75         18.37          294.12

  2548           28             377.64         14.11          391.75

  2549           67             1,091.08       20.89          1,111.97
  -------------- -------------- -------------- -------------- --------------

นอกเหนือจากการวิจัยและพัฒนา ดังกล่าวข้างต้นแล้ว
ธนาคารยังได้มีการว่าจ้างที่ปรึกษาที่มีประสบการณ์และมีความรู้ความเชี่ยวชาญ
มาเป็นที่ปรึกษาในการดำเนินงานโครงการต่างๆ ตามแผนงานของธนาคาร เช่น
ที่ปรึกษาสำหรับโครงการพัฒนาธนาคาร การปรับปรุงระบบงาน การให้บริการด้านต่างๆ แก่ลูกค้า
และการประเมินผลงานของฝ่ายจัดการ เป็นต้น ทั้งนี้ ธนาคารเชื่อมั่นว่า
ภายหลังจากการดำเนินงานตามโครงการต่างๆ แล้ว
ธนาคารจะมีศักยภาพในการดำเนินงานและการบริการลูกค้ามีประสิทธิภาพและได้มาตรฐานสากลยิ่งขึ้น
สามารถให้บริการลูกค้าได้ครบวงจร และตอบสนองความต้องการของลูกค้าได้อย่างแท้จริง

โดยธนาคารมีการว่าจ้างที่ปรึกษาในด้านต่างๆ ที่สำคัญ สรุปได้ดังนี้

1.  ที่ปรึกษาโครงการพัฒนาธนาคาร ด้าน Retail Banking Transformation

2.  ที่ปรึกษาธุรกิจสินเชื่ออนุรักษ์พลังงาน

3.  ที่ปรึกษาด้านวาณิชธนกิจและธุรกิจตลาดเงิน

4.  ที่ปรึกษาแผนงานการลดสินทรัพย์ และหนี้สินที่ไม่ก่อให้เกิดรายได้ (NPA และ NPL)

5.  ที่ปรึกษาในการจัดทำหลักเกณฑ์การประเมินผล Key Performance Indicator (KPI)
    และประเมินผลในระดับองค์กรและสายงาน เป็นต้น